PRITARTA PATVIRTINTA

Šilutės lopšelio-darželio „Žibutė“ Šilutės lopšelio-darželio „Žibutė“

tarybos 2017 m. sausio 11 d. direktoriaus 2017 m. sausio 13 d.

protokolu Nr. 1 įsakymu Nr. V1-9

**ŠILUTĖS LOPŠELIO – DARŽELIO „ŽIBUTĖ“**

**2017 M. METINIS VEIKLOS PLANAS**

Šilutė

**TURINYS**

[I skyrius.](#_Toc478654838) [Bendrosios nuostatos 3](#_Toc478654839)

II skyrius. [2016 metų veiklos plano įgyvendinimo analizė 4](#_Toc478654841)

[III skyrius.](#_Toc478654842) [2017 metų tikslas ir uždaviniai 8](#_Toc478654843)

[IV skyrius.](#_Toc478654844) [Baigiamosios nuostatos 8](#_Toc478654845)

[Priedai 8](#_Toc478654846)

[1 priedas.](#_Toc478654847) [Organizacinė veikla 9](#_Toc478654848)

[2 priedas.](#_Toc478654849) [Lopšelio-darželio tarybos, pedagogu tarybos, metodinės grupės ir administracijos posėdžiai 2017 m. veiklos tikslų ir uždavinių įgyvendinimui 10](#_Toc478654850)

[3 priedas.](#_Toc478654851) L[opšelio-darželio mikroklimato gerinimas 12](#_Toc478654852)

[4 priedas.](#_Toc478654853) [Pedagogų veiklos stebėsena. 13](#_Toc478654854)

[5 priedas.](#_Toc478654855) [Ugdymo organizavimas 14](#_Toc478654856)

[6 priedas.](#_Toc478654857) [Vaikų saviraiškos poreikių tenkinimo – renginių planas 16](#_Toc478654858)

[7 priedas.](#_Toc478654859) [Vaiko gerovės komisijos (VGK) veiklos įgyvendinimo priemonių planas 17](#_Toc478654860)

[8 priedas.](#_Toc478654861) [Bendradarbiavimas su socialiniais partneriais 19](#_Toc478654862)

[9 priedas.](#_Toc478654863) [Sąveikos su šeima planas 20](#_Toc478654864)

[10 priedas.](#_Toc478654865) [Vaikų sveikatos stiprinimo ir apsaugos priežiūros planas 21](#_Toc478654866)

[11 priedas.](#_Toc478654867) [Personalo kvalifikacijos tobulinimo planas 23](#_Toc478654868)

[12 priedas.](#_Toc478654869) [Lopšelio-darželio veiklos kokybės įsivertinimo planas 24](#_Toc478654870)

[13 priedas.](#_Toc478654871) [Ūkinės veiklos planas 25](#_Toc478654872)

**ŠILUTĖS LOPŠELIO-DARŽELIO „ŽIBUTĖ**

**2017 METŲ VEIKLOS PLANAS**

# **I SKYRIUS**

# **BENDROSIOS NUOSTATOS**

Šilutės lopšelio-darželio „Žibutė“ metinis veiklos planas 2017 metams, atsižvelgus į įstaigos strateginį planą, rajono švietimo prioritetus, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.

Šiame plane įvardinti svarbiausi lopšelio-darželio praėjusių mokslo metų pasiekimai, problemos, apibrėžti veiklos tikslai ir uždaviniai 2017 metams, numatytos priemonės jiems įgyvendinti.

Įgyvendinant veiklos planą siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti šilutiškių ugdymo(si) poreikius, racionaliai, taupiai ir tikslingai naudoti švietimui skirtus išteklius.

**VIZIJA**

 Visiems vaikams draugiška, atvira, dialogiška, emociškai saugi, moderni, ikimokyklinio ugdymo įstaiga. Palankiai tėvų vertinamas lopšelis-darželis.

**MISIJA**

 Atsakingai ugdyti sveiką, laisvą, atsakingą, kūrybišką asmenybę. Teikti kokybiškas ikimokyklinio ir priešmokyklinio ugdymo paslaugas, specialiąją pedagoginę pagalbą kalbos ir kalbėjimo sutrikimų turintiems vaikams. Sudaryti lygias galimybes tolesniam ugdymui/si mokykloje.

**PRIORITETAI**

1. Ugdymo kokybės gerinimas.

2. Vaikų sveikatos stiprinimas ir saugumo užtikrinimas.

Lopšelis-darželis „Žibutė“ įkurtas 1975 m. 2016-2017 mokslo metais veikia 9 grupės, dirba 22 pedagogai.

 Įstaigos įvaizdį formuoja ikimokyklinio ugdymo programa „Vaikystės pieva“, Lopšelio-darželio internetinis tinklalapis, socialinis tinklas Facebook, įstaigos atributika (emblema, vėliava ir sportinė apranga).

 Teikiame švietimo pagalbos (logopedo, judesio korekcijos mokytojo, socialinio pedagogo) paslaugas. Organizuojame kompleksinę pagalbą vaikui, socialinės rizikos šeimoms.

 Didelį dėmesį skiriame vaiko gerovei, socializacijai, vaikų sveikos gyvensenos formavimui ir sveikatos stiprinimui, ugdomajai veiklai, atitinkančiai ugdytinių ir jų tėvų poreikius, etnokultūros vertybių perdavimui ir perėmimui. Sveikatingumo kompleksas su atskiromis sporto ir masažo salėmis, mini smėlio ir vandens baseinėliais padeda efektyviau organizuoti sveikatingumo veiklą.

 Užtikrinti sėkmingą numatytų tikslų įgyvendinimą padeda darbo grupių, komisijų, muzikos mokytojo, auklėtojų, socialinio pedagogo,logopedo, bendrosios praktikos slaugytojo, judesio korekcijos mokytojo, administracijos glaudus bendradarbiavimas.

 Kuriame bendradarbiavimo atmosferą dalinantis darbo patirtimi, rengiant projektus, toleruojant nuomonių įvairovę. Visi bendruomenės nariai turi galimybę aktyviai dalyvauti įstaigos gyvenime, teikti idėjas, sudarant strateginį, metinį veiklos planus, išreikšti savo nuomonę.

 L/d „Žibutė“ edukacinė aplinka kuriama modernizuojant materialinę bazę, puoselėjant įstaigos tradicijas, skatinant bendravimą ir bendradarbiavimą tarp visų grandžių ir su socialiniais partneriais.

# **II SKYRIUS**

# **2016 METŲ VEIKLOS PLANO ĮGYVENDINIMO ANALIZĖ**

 2016 m. vidutinis sąrašinis vaikų skaičius buvo 152 vaikai. Veikė 9 grupės. Iš jų: 3 - lopšelio grupės, 2 - priešmokyklinės grupės, 1 - mišri logopedinė (vaikams, turintiems specialiųjų ugdymo/si poreikių - kalbos ir kalbėjimo sutrikimų) grupė, 1 - mišri darželio grupė, dirbanti pagal Valdorfo pedagogiką ir psichologiją, 2 - ikimokyklinės grupės.

 Lopšelyje-darželyje „Žibutė“ vykdomos ikimokyklinio, priešmokyklinio ugdymo/si programos. Sudarytos sąlygos kokybiškam vaikų ugdymui/si, formuoti ugdytiniams saugios ir sveikos gyvensenos įgūdžius. Nuo 1997 m. darželis yra yra ikimokyklinių įstaigų darbuotojų asociacijos „Sveikatos želmenėliai“ narys, nuo 2001 m. - įtrauktas į sveikatą stiprinančių mokyklų tinklą, nuo 2010 m. Vaikų ir jaunimo Olimpinio ugdymo šalies mokyklose dalyvis.

 Teikėme švietimo pagalbą šeimai - logopedų, judesio korekcijos mokytojo, socialinio pedagogo paslaugas.

 2016 metais Lopšelyje-darželyje dirbo:

|  |  |  |  |
| --- | --- | --- | --- |
| Vadovai | Auklėtojai, muzikos mokytoja | Švietimo pagalbos specialistai | Kiti darbuotojai |
| Skaičius | Etatai | Skaičius | Etatai | Skaičius | Etatai | Skaičius | Etatai |
| 2 | 2,00 | 16 | 16,17 | 4 | 4,00 | 23 | 22 |

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Pareigybė | Kiekis (specialistai) | Vyresniojiauklėtoja  | Auklėtoja metodininkė | Neatestuota | Pensininkai |
| 1234567 | DirektoriusPavad. ugdymuiAuklėtojasMuzikos mokyt.Socialinis pedagog.LogopedaiJudesio korekcijos mokytojas |  2 vadyb. kat. 3 vadyb. kat.151121 | 81 | 311 | 411 | 2 |
| **Iš viso:** | **22** | **9** | **5** | **6** | **2** |

**PRIORITETAI, JŲ ĮGYVENDINIMAS**

Strateginiame plane 2016-2018 metams numatytas tikslas teikti kokybiškas bendrojo lavinimo paslaugas. Šiam tikslui pasiekti, 2016 metų veiklos programai įgyvendinti, bendru susitarimu išsikeltas įstaigos veiklos tikslas - sudaryti kuo palankesnes sąlygas vaiko vidinių galių plėtotei ir saviraiškai, padėti šeimai ugdyti sveiką, laisvą, kūrybingą ir laimingą asmenybę, numatytos priemonės trijų uždavinių įgyvendinimui:

 1.Tenkinti vaikų skirtingus ugdymosi poreikius, puoselėjant vaikų emocinius, socialinius gebėjimus pasitelkiant specialistus.

 2. Sutelkti bendruomenę kuriant saugias, modernias sąlygas vaiko gerovei.

 3. Gerinti ugdymo kokybę plėtojant saugios ir sveikos gyvensenos nuostatas, diegiant komandinio darbo įgūdžius.

Buvo susitarta prioritetais pasirinkti:

2.1. ugdymo kokybės gerinimą;

2.2. vaikų sveikatos stiprinimo ir saugumo užtikrinimą;

2.3. bendruomenės mikroklimato gerinimą.

Įgyvendinant 2016 m. veiklos planą lopšelis-darželis „Žibutė“:

1. atnaujino Ikimokyklinio ugdymo programą „Vaikystės pieva“ vadovaujantis vaikų pažangos ir pasiekimų aprašu. Programos tikslas - atsižvelgiant į ugdymo kaitos tendencijas, sudaryti kuo palankesnes sąlygas vaiko vidinių galių plėtotei ir saviraiškai, padėti šeimai ugdyti sveiką, laisvą, kūrybingą ir laimingą asmenybę. Padėti vaikui išsiugdyti savarankiškumo, sveikos gyvensenos, pozityvaus bendravimo su bendraamžiais ir suaugusiais, aplinkos ir savo šalies pažinimo pradmenis.

2. Vykdė „Bendrąją Priešmokyklinio ugdymo/si programą“. Jos tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

3. Į ugdymo procesą integravo Sveikatos stiprinimo programą 2014-2018 metams. Tikslas – ugdyti sveikos ir saugios gyvensenos nuostatas, tenkinti vaikų gebėjimų poreikius, palaikyti fizinį aktyvumą.

Vykdant uždavinių įgyvendinimui numatytas priemones, 2016 m. buvo siekiama užtikrinti švietimo paslaugų įvairovę ir kokybę, kurti saugią ir sveiką ugdymosi aplinką, turtinti įstaigos materialinę bazę. Buvo vykdyta kryptinga pedagoginė priežiūra. Metodinės grupės pasitarimuose pedagogai analizavo rekomendacijas Ikimokyklinės programos atnaujinimui, vaikų pažangos vertinimą pagal naują „Ikimokyklinio amžiaus vaikų pasiekimų aprašą“, pažangos rezultatus, veiksmingą ugdymo metodų panaudojimą, įstaigos veiklos kokybės įsivertinimo stebėsenos rodiklius, dalinosi gerąja darbo patirtimi ir svarstė įgytos patirties panaudojimą pedagogų tarybos posėdžių metu, bendradarbiavo su Lopšelio-darželio švietimo pagalbos specialistais. Ugdymo proceso stebėjimas bei analizė atskleidė, kad vykdyta metodinė veikla buvo prasminga.

Darbas vyko kryptingai, sistemingai. Bendruomenės nariams sudaryta galimybė aktyviai dalyvauti lopšelio-darželio gyvenime, siūlyti idėjas, rengti strateginį, metinį veiklos planus.

Puoselėjome įstaigos tradicijas, bendradarbiavome su darželio bendruomene, socialiniais partneriais siekdami pagerinti įstaigos įvaizdį, formuoti įstaigos kultūrą. Pedagogai įgijo žinių ir gebėjimų kvalifikacijos tobulinimo renginiuose, dalinosi gerąja darbo patirtimi rajone, respublikoje, dirbo atsakingai, kūrybingai ir kompetentingai. Naujausia informacija apie įstaigos veiklą, įvykusius renginius, įgyvendinamus ir vykdomus projektus ir kt. pateikiama nuolat atnaujinamojoje įstaigos internetinėje svetainėje.

Didelis dėmesys skirtas vaikų, turinčių specialiųjų ugdymo/si poreikių (kalbos ir kalbėjimo sutrikimų), ugdymui, socializacijai. 2016 metais lopšelyje-darželyje ugdyta 20 specialiųjų ugdymo/si poreikių vaikų: iš jų 15 vaikų su dideliais specialiaisiais poreikiais, (10 vaikų yra sulėtėjusi raida, 2 vaikams sulėtėjusi raida ir kompleksiniai sutrikimai, o 3 vaikams aktyvumo ir dėmesio sutrikimai), 1 vaikas turi vidutinį sutrikimą, ir 4 vaikai nedidelius sutrikimus. Vaikams, turintiems kompleksinius sutrikimus, yra nustatyta ir autizmo požymių, Dauno sindromas. Du vaikai ugdomi pagal individualizuotas (pritaikytas ikimokyklinio ugdymo) programas, vienas - pagal individualizuotą (pritaikytą priešmokyklinio ugdymo) programą. Visi specialiųjų poreikių vaikai gavo atitinkamą socialinio pedagogo, logopedo, judesio korekcijos mokytojo pagalbą, patenkino saviraiškos poreikius. Teikėme logopedo paslaugas Šilutės lopšelių-darželių „Gintarėlis“, „Žvaigždutė“, „Raudonkepuraitė“ 44 priešmokyklinio amžiaus vaikams.

Vaiko gerovės komisija (VGK) teikė efektyvią, sisteminę pagalbą vaikui, šeimai. Buvo organizuojamas ir koordinuojamas prevencinis darbas, atsižvelgiant į individualius ugdytinių poreikius, kuriama vaikui saugi ir palanki ugdymosi aplinka, atliktas specialiųjų ugdymosi poreikių įvertinimas. Surengtos konsultacijos tėvams vaikų ugdymo, lankomumo, kalbos ir elgesio sutrikimų klausimais. Buvo gauta pedagogų nusiskundimų dėl vaikų, turinčių elgesio sutrikimų ugdymo. Tėvų sutikimu 1 vaiką nutarta siųsti į Švietimo pagalbos tarnybą (ŠPT) dėl specialiųjų ugdymos/si poreikių nustatymo.

Visi vaikai padarė pažangą, atitinkančią jų amžių ir gebėjimus. Mokyklai subrandinti ir išleisti 34 ugdytiniai. Taikėme netradicinius ugdymo metodus, naujas informacines technologijas, atsižvelgėme į individualias psichines ir fizines vaikų galias. Palaikėme ir puoselėjome Valdorfo pedagogikos metodiką taikančios grupės idėjas, sklaidą. Apie vaikų pasiekimus informavome tėvus.

Grupių sveikatingumo projektai skatino visus bendruomenės narius domėtis sveikata, vaikų sveikos gyvensenos formavimui ir sveikatos stiprinimui, papročiais. Jie praplėtė ugdytinių ir jų tėvų akiratį, skatino vaikų saviraišką. Projektų temas integravome į ugdomąją veiklą, renginius, šventes, išvykas. Sveikos gyvensenos projektai apėmė platų sveikos gyvensenos spektrą: mitybą, higieninius įgūdžius, sportą, prasmingą laisvalaikį, grūdinimą, gydomąją pedagogiką.

**2016 M. METŲ PASIEKIMAI, LAIMĖJIMAI, DALYVAVIMAS**

Respublikiniuose projektuose:

1. Respublikinio ikimokyklinių įstaigų darbuotojų asociacijos „Sveikatos želmenėliai“ tyrime „Sveikos gyvensenos vidaus auditas“.

2. Lietuvos olimpinio komiteto „Judėjimo savaitė“, „Mankšta-kaip smagus žaidimas“.

3. Lietuvos tarptautinio olimpinio komiteto (LTOK) projekte „Olimpinę ugnelę į kiekvieno širdelę“, gautas finansavimas (100 Eur.)

4. Lietuvos futbolo federacijos - „Užauginkime Ronaldo Lietuvai“- (futbolo aikštelės danga. Vertė – 510,00 Eur.).

5. Respublikiniame ikimokyklinio ugdymo kūno kultūros pedagogų asociacijos projekte „Mažųjų olimpiada 2016“ (finalininkai).

6. „Žalioji palangė“ (padėka).

Festivaliuose, šventėse, akcijose:

Respublikinėse:

1. Akcijoje Sausio 13-osios Laisvės gynėjų dienos paminėjimui „Atmintis gyva, nes liudija“.

2. Mes rūšiuojame – baterijos ir elektroninės atliekos.

3. Akcijoje vaikų gynimo dienai „Taikos glėbys“.

4. Iniciatyvoje „Tolerancijos diena“.

5. Kampanijoje „Savaitė be patyčių“.

Rajoninėse:

1. Priešmokyklinukų šventė „Aš šauniausias iš visų į mokyklą išeinu“.

2. Vaikų popietė „Smalsučių atradimai“.

3. Vaikų etnokultūrinė šventė „Švents Martyns staldelius užsklend“.

Pranešimai respublikinėse konferencijose:

1. „Judesio korekcijos poveikis motorinei raidai“ – organizavo Klaipėdos pedagogų švietimo ir kultūros centras (PŠKC).

2. „Judėti galima įvairioje aplinkoje“ – organizavo Panevėžio pedagogų švietimo centras.

3. „Šiuolaikinė kūno kultūra ikimokyklinio ugdymo įstaigoje-laikmečio iššūkiai“ - Klaipėdos PŠKC.

Įstaigoje organizavome:

1.Sveikatingumo savaitę „Vėjas švilpia, rogės lekia“.

2. Viktoriną „Gripas ar peršalimas“ (su Šilutės visuomenės sveikatos biuru).

3. Vasario 16-osios minėjimą „Mes savo krašto mažieji piliečiai“.

4. Lašinių dieną.

5. Užgavėnes.

6. Šv. Mykolas. Rudens padėkos dieną.

7. Žibintų šventę.

8. Visų lopšelio-darželio grupių trumpalaikius ar tęstinius sveikatingumo projektus.

Dalyvaujame Europos sąjungos finansuojamose akcijose: „Pienas vaikams“, „Vaisių vartojimo skatinimas švietimo įstaigose“.

**Įstaigoje organizuota:**

Psichologo paskaitos bendruomenei (pedagogams, tėvams).

**Naujovės:**

1. Darbas su interaktyvia lenta visų amžiaus grupių vaikams.
2. Darbas su smėlio stalais logopedinėje ir priešmokyklinėse grupėse.
3. Įrengta mažojo futbolo aikštelė.
4. Įrengtos lopšelio-darželio vaizdo stebėjimo kameros.

**Pokyčiai:**

1. Atnaujintos lauko žaidimų aikštelės.

2. Atnaujinti grupių vaikų ir žaislų baldai.

3. Sporto salė papildyta nauju inventoriumi.

Lopšelyje-darželyje nuosekliai vykdomas veiklos kokybės įsivertinimas. Pagal Plačiojo

audito išvadas nustatyti privalumai:

1.1.1. Vaikų kultūra;

4.1.2. Vaiko teisių garantavimas įstaigoje;

4.2.4. Vaiko sveikatos stiprinimas;

Trūkumai:

1.1.4. Lygių galimybių suteikimas ir teisingumas;

1.3.1. Mokyklos bendruomenės narių bendravimo ir bendradarbiavimo

kokybė;

2.4.1. Šeimos įtraukimas į vaikų ugdymo/si procesą mokykloje.

Pagal SSGG tyrimo, atlikto 2016 metais, išvadas, veiklos plano įgyvendinimo rezul-

tatus, nustatytos įstaigos veiklos stipriosios ir tobulintinos sritys:

|  |  |
| --- | --- |
| **Stiprybės** | **Galimybės** |
| 1. Kompetentingas vadovas, pedagogai.2. Švietimo pagalbos specialistai (logopedai, jude-sio korekcijos mokytoja, socialinis pedagogas).3. Vieninga bendruomenė, stipri komanda.4. Sveikatingumo kompleksas.5. Saugi, patraukli aplinka grupėse, pakankamai ugdymo priemonių.6. Pagerintos ugdymo/si sąlygos: atnaujinti grupių baldai, įsigyta lauko žaidimų aikštelė, futbolo aikštelės danga. | 1. Užtikrinti kalbos ir kalbėjimo sutrikimų turinčių vaikų ugdymo/si poreikų tenkinimą. 2. Lauko įrengimai vaikų žaidimams (svei- katingumo takas).2. Auklėtojų padėjėjų švietimas.  |
| **Silpnybės** | **Grėsmės** |
| 1. Bendravimas ir bendradarbiavimas su ugdytinių tėvais.2. Priemonių trūkumas vaikų fiziniam ugdymui lauke. | 1. Nesaugi lauko aplinka (nelygūs takai, išklaipytos plytelės, metalinės sūpynės).2. Nepakankamas ugdymo aplinkos finansavimas.3. Pedagoginio personalo trūkumas. |

#

# **III SKYRIUS**

# **2017 METŲ TIKSLAS IR UŽDAVINIAI**

**TIKSLAS**

Teikti kokybiškas švietimo paslaugas.

**UŽDAVINIAI**

1.Užtikrinti saugią ir sveiką ugdymo/si aplinką.

2. Tenkinti vaikų skirtingus ugdymo/si poreikius pasitelkiant lopšelio-darželio

specialistus.

3. Atlikti Platųjį vidaus auditą lopšelio-darželio veiklos privalumų ir trūkumų

nustatymui.

 4. Stiprinti lopšelio-darželio materialinę bazę, gerinant ugdymo aplinkas.

**PRIORITETAS**

 Gerinti ugdymo kokybę taikant šiuolaikines priemones.

# **IV SKYRIUS**

# **BAIGIAMOSIOS NUOSTATOS**

1. Lopšelio-darželio metinis veiklos planas, pagal reikalą, bus konkretinamas, koreguojamas įstaigos tarybos, pedagogų tarybos, metodinės grupės, administracijos posėdžių planuose, iniciatyvinių komandų, darbo grupių, specialistų planuose.

2. Veiklos plano įgyvendinimą koordinuoja direktoriaus pavaduotojai.

3. Kontrolę vykdo lopšelio-darželio direktorius.

 4. Lopšelis-darželis pasilieka teisę dalinai keisti planuotas veiklas.

 5. Už metinio veiklos plano vykdymą atsiskaitoma lopšelio-darželio tarybai ir savininkui pasibaigus kalendoriniams metams.

# **Priedai:**

1. Organizacinė veikla.

2. Lopšelio-darželio savivaldos veiklos organizavimas: lopšelio-darželio tarybos, pedagogų tarybos, metodinės grupės ir administracijos posėdžiai, skirti veiklos uždaviniams įgyvendinti.

 3. Lopšelio-darželio mikroklimato gerinimas.

 4. Pedagogų veiklos stebėsena.

 5. Ugdymo proceso organizavimas.

 6. Vaikų saviraiškos poreikių tenkinimo – renginių planas.

 7. Vaiko gerovės komisijos veiklos įgyvendinimo priemonių planas. .

 8. Bendradarbiavimo su socialiniais partneriais planas.

 9. Sąveikos su šeima planas.

 10. Vaikų sveikatos stiprinimo ir apsaugos priežiūros planas.

 11. Personalo kvalifikacijos tobulinimo planas.

 12. Lopšelio-darželio veiklos kokybės įsivertinimo planas.

 13. Ūkinės veiklos planas.